-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติความเป็นมา การเปลี่ยนแปลง และพัฒนาการที่สำคัญ

บริษัท สตีล อินเตอร์เทค จำกัด (มหาชน) (“บริษัท”) ก่อตั้งขึ้นเมื่อวันที่ 6 สิงหาคม 2536
โดยใช้ชื่อว่าบริษัท ธิติพัฒน์ เซิร์ฟพอยท์ จำกัด
แรกเริ่มมีวัตถุประสงค์หลักเพื่อเป็นตัวแทนจำหน่ายแผ่นหลังคาเหล็กเคลือบขึ้นลอน
โดยเปลี่ยนชื่อเป็นบริษัท สตีล อินเตอร์เทค จำกัด ในวันที่ 8 ธันวาคม 2537 ต่อมาในปี 2538
นายประสิทธิ์ อุ่นวรวงศ์ ซึ่งดำรงตำแหน่งรองกรรมการผู้จัดการบริษัทในขณะนั้น
ได้เข้าซื้อหุ้นจากผู้ถือหุ้นรายใหญ่ของบริษัทและขึ้นดำรงตำแหน่งกรรมการผู้จัดการ
จากนั้นบริษัทจึงขยายกิจการโดยการสร้างโรงงานขึ้นรูปลอนหลังคา
และขยายประเภทของผลิตภัณฑ์ให้มีความหลากหลายมากขึ้นโดยมีการเพิ่มการผลิตและจัดจำหน่ายผนัง
ฝ้า บานเกล็ดระบายอากาศ โครงหลังคา และวัสดุประกอบอื่น ๆ
ซึ่งจากการปรับปรุงการบริหารกิจการใหม่ ตลอดจนมีการวางแผนการตลาดที่ดี
จึงทำให้ผลการดำเนินงานของบริษัทภายใต้การบริหารงานของนายประสิทธิ์มีกำไรตลอดมา
และมีการขยายตัวของธุรกิจอย่างต่อเนื่องมาจนถึงปัจจุบัน

การเปลี่ยนแปลง และพัฒนาการที่สำคัญ

  --------------- -----------------------------------------------------------------
  6 สิงหาคม 2536   บริษัทดำเนินธุรกิจในนาม “บริษัท ธิติพัฒน์ เซิร์ฟพอยท์ จำกัด” ด้วยทุนจดทะเบียน 2
                  ล้านบาท จำนวนหุ้น 20,000 หุ้น มูลค่าที่ตราไว้หุ้นละ 100 บาท มีสำนักงานตั้งอยู่เลขที่
                  331-332 หมู่ 3 ถนน สุขสวัสดิ์ 29 แขวงราษฎร์บูรณะ เขตราษฎร์บูรณะ กรุงเทพฯ
                  10400

  8 ธันวาคม 2537   เปลี่ยนชื่อเป็นบริษัท สตีล อินเตอร์เทค จำกัด

  28 พฤษภาคม 2538 เพิ่มทุนจดทะเบียนจาก 2.0 ล้านบาทเป็น 2.4 ล้านบาท
                  โดยมีวัตถุประสงค์เพื่อใช้เป็นเงินทุนหมุนเวียน

  15 กันยายน 2538  เพิ่มทุนจดทะเบียนจาก 2.4 ล้านบาทเป็น 5.6 ล้านบาท
                  โดยมีวัตถุประสงค์เพื่อใช้เป็นเงินทุนหมุนเวียน โดยกลุ่มของนายประสิทธิ์ อุ่นวรวงศ์
                  (ประกอบด้วยนายประสิทธิ์ อุ่นวรวงศ์,นายเทพศักดิ์ อุ่นปิติพงษา และนายณัช หวังมหาพร)
                  ถือหุ้นร้อยละ 38.39

  10 พฤศจิกายน     จดทะเบียนเครื่องหมายการค้า “ROLLFORM”
  2538            ซึ่งยังคงใช้เป็นเครื่องหมายการค้าสำหรับแผ่นเหล็กเคลือบขึ้นลอนของบริษัทจนถึงปัจจุบัน

  6 มิถุนายน 2540   กลุ่มนายประสิทธิ์ อุ่นวรวงศ์ (ประกอบด้วยนายประสิทธิ์ อุ่นวรวงศ์, นายเทพศักดิ์
                  อุ่นปิติพงษา นายณัช หวังมหาพร และนางเกษมศรี วรรณโรจน์) เข้าซื้อหุ้นจากผู้ถือหุ้นเดิม
                  โดยเพิ่มสัดส่วนการถือหุ้นเป็นร้อยละ 72.32

  27 ตุลาคม 2542   เพิ่มทุนจดทะเบียนจาก 5.6 ล้านบาทเป็น 20.5 ล้านบาท
                  เพื่อลงทุนในเครื่องจักรและสร้างโรงงานขึ้นรูปลอนหลังคา

  29 ตุลาคม 2542   ก่อตั้งบริษัท สตีล อินเตอร์คอน จำกัด (“สตีล อินเตอร์คอน”)
                  ซึ่งดำเนินธุรกิจให้บริการติดตั้งแผ่นเหล็กเคลือบขึ้นลอนที่บริษัทผลิตและจัดจำหน่าย
                  มีทุนจดทะเบียน 1 ล้านบาท แบ่งเป็นหุ้นสามัญ 10,000 หุ้น มูลค่าที่ตราไว้หุ้นละ 100
                  บาท โดยบริษัทลงทุนในสัดส่วนร้อยละ 30 คิดเป็นมูลค่าเงินลงทุน 0.3 ล้านบาท
                  การก่อตั้ง สตีล อินเตอร์คอน
                  นี้มีวัตถุประสงค์หลักเพื่อแยกการขายและบริการติดตั้งออกจากกัน ทำให้การหักภาษี ณ
                  ที่จ่าย ถูกหักในส่วนของการบริการติดตั้งที่ดำเนินการโดย สตีล อินเตอร์คอน เท่านั้น

  13 กันยายน 2544  ย้ายสำนักงานใหญ่และโรงงานผลิตมาที่ที่ตั้งปัจจุบัน คือเลขที่ 8 หมู่ 15 ซอยกิ่งแก้ว 11
                  ตำบลบางพลีใหญ่ อำเภอบางพลี จังหวัดสมุทรปราการ 10540

  31 สิงหาคม 2547  เพิ่มทุนจดทะเบียนจาก 20.5 ล้านบาทเป็น 35 ล้านบาท โดยออกหุ้นสามัญใหม่จำนวน
                  145,000 หุ้น เสนอขายให้กับผู้ถือหุ้นเดิมตามสัดส่วนการถือหุ้น
                  ในราคามูลค่าที่ตราไว้หุ้นละ 100 บาท เพื่อใช้เป็นเงินทุนหมุนเวียน

  30 กันยายน 2547  ขายเงินลงทุนของ สตีล อินเตอร์คอน ตามมูลค่าทางบัญชี ในราคาหุ้นละ 208 บาท
                  รวมมูลค่า 624,000 บาท ให้กับนายณัช หวังมหาพร ผู้ถือหุ้นของบริษัท
                  เพื่อรอการเลิกกิจการ (รายละเอียดในรายการระหว่างกัน ส่วนที่ 2 หน้า 51)
                  และโอนโครงการที่ สตีล อินเตอร์คอน รับเหมาติดตั้งทั้งหมดมาที่บริษัท
                  โดยไม่มีการทำธุรกิจร่วมกันอีกต่อไป ทั้งนี้ การปรับโครงสร้างบริษัท
                  มีวัตถุประสงค์หลักเพื่อลดความซับซ้อนในการจัดทำงบการเงินรวม
                  ลดค่าใช้จ่ายในการตรวจสอบงบการเงิน
                  รวมทั้งเพิ่มความชัดเจนและโปร่งใสในการบริหารงาน

  11 กุมภาพันธ์ 2548 ได้รับการรับรองมาตรฐาน ISO 9001: 2000 ในเรื่อง “Manufacture of Metal
                  Sheet for Construction” จาก BVQI (Thailand) Ltd.

  16 มีนาคม 2548   จดทะเบียนแปรสภาพเป็นบริษัทมหาชน เปลี่ยนแปลงมูลค่าที่ตราไว้เป็นหุ้นละ 1 บาท

  6 พฤษภาคม 2548  เพิ่มทุนจาก 35 ล้านบาทเป็น 50 ล้านบาท
                  โดยการออกและเสนอขายหุ้นสามัญเพิ่มทุนต่อประชาชนจำนวน 15 ล้านหุ้น
                  และนำหุ้นสามัญของบริษัทเข้าจดทะเบียนในตลาดหลักทรัพย์เอ็มเอไอ
                  ตามหนังสืออนุมัติเลขที่ บจ.897/2548 ลงวันที่ 30 พฤศจิกายน 2548
                  และบริษัทได้ทำการซื้อขายหลักทรัพย์ครั้งแรกเมื่อวันที่ 20 ธันวาคม 2548
  --------------- -----------------------------------------------------------------

2.2 ภาพรวมของการประกอบธุรกิจของบริษัท

บริษัทเป็นผู้ผลิตและจัดจำหน่ายวัสดุก่อสร้าง ประเภทแผ่นเหล็กเคลือบสังกะสีผสมอลูมิเนียมขึ้นลอน
ทั้งชนิดเคลือบสีและชนิดไม่เคลือบสี ซึ่งสามารถใช้มุงหลังคา ประกอบเป็นฝาผนัง ใช้เป็นฝ้า กันสาด
รั้ว และบานเกล็ดระบายอากาศ เป็นต้น คุณสมบัติกันน้ำรั่วซึม ทนต่อการกัดกร่อน
อายุการใช้งานยาวนาน มีการรับประกันการกัดกร่อนสูงสุดถึง 30 ปี
โดยบริษัทมีสัดส่วนรายได้จากผลิตภัณฑ์แผ่นหลังคาเคลือบขึ้นลอนประมาณร้อยละ 90 ของรายได้รวม
นอกจากนี้บริษัทยังเป็นผู้แทนจำหน่ายผลิตภัณฑ์อื่นๆ ที่เกี่ยวข้องกับหลังคาและฝาผนัง อาทิ
โครงหลังคาสำเร็จรูป แปเหล็กกล้ากำลังสูงซึ่งใช้เป็นโครงสร้างหลังคา และหลังคาโปร่งแสง
เป็นต้น ลูกค้าผู้ใช้ผลิตภัณฑ์ของบริษัทคือโรงงานอุตสาหกรรมต่างๆ
ทั้งโรงงานที่สร้างใหม่และโรงงานที่ต้องการเปลี่ยนวัสดุมุงหลังคาให้มีความทนทานมากยิ่งขึ้น
โดยบริษัทขายสินค้าผ่านผู้รับเหมา ตัวแทนจำหน่าย และขายให้เจ้าของโครงการโดยตรง

ผลิตภัณฑ์แผ่นเหล็กเคลือบขึ้นลอนจัดจำหน่ายภายใต้เครื่องหมายการค้า “ROLLFORM”
ซึ่งบริษัทเป็นผู้สร้างขึ้น และในปี 2548 บริษัทได้รับความไว้วางใจจากพันธมิตร
ซึ่งเป็นผู้ผลิตแผ่นเหล็กเคลือบสังกะสีผสมอลูมิเนียมรายใหญ่ของประเทศไทย
และเป็นผู้จำหน่ายวัตถุดิบให้กับบริษัท คือ บริษัท บลูสโคป สตีล (ประเทศไทย)
จำกัดให้ใช้ตราสินค้าร่วมกันระหว่างตราสินค้า ROLLFORM และตรา “Steel Supplied by
BlueScope Steel” เพื่อให้ลูกค้ามั่นใจถึงวัตถุดิบที่มีคุณภาพเป็นมาตรฐานเดียวกัน

2.3 โครงสร้างรายได้

โครงสร้างรายได้ของบริษัท สำหรับงวดปี 2546 ปี 2547 และ ปี 2548 มีดังต่อไปนี้

+-------------------+-------+-------+-------+-------+--------+-------+
| โครงสร้างรายได้     | ง     |       | ง     |       | งบเฉพ  |       |
|                   | บการเ |       | บการเ |       | าะบริษัท |       |
|                   | งินรวม |       | งินรวม |       |        |       |
|                   |       |       |       |       | ปี 2548 |       |
|                   | ปี     |       | ปี     |       |        |       |
|                   | 2546  |       | 2547  |       |        |       |
+===================+=======+=======+=======+=======+========+=======+
|                   | มูลค่า  | ร้อยละ | มูลค่า  | ร้อยละ | มูลค่า   | ร้อยละ |
|                   |       |       |       |       |        |       |
|                   | (พ    |       | (พ    |       | (      |       |
|                   | ันบาท) |       | ันบาท) |       | พันบาท) |       |
+-------------------+-------+-------+-------+-------+--------+-------+
| 1. รายได้จากการขาย | 152,  | 86.24 | 137,5 | 60.72 | 137,   | 41.84 |
|                   | 038.5 |       | 16.88 |       | 063.17 |       |
+-------------------+-------+-------+-------+-------+--------+-------+
| 2.                | 3,3   | 1.91  | 77,2  | 34.10 | 188,   | 57.46 |
| รายได             | 70.10 |       | 33.93 |       | 252.05 |       |
| ้จากการขายพร้อมติดตั้ง |       |       |       |       |        |       |
+-------------------+-------+-------+-------+-------+--------+-------+
| 3.                | 19,0  | 10.79 | 9,1   | 4.06  | -      | -     |
| ราย               | 21.72 |       | 97.07 |       |        |       |
| ได้จากการบริการติดตั้ง |       |       |       |       |        |       |
+-------------------+-------+-------+-------+-------+--------+-------+
| 4. รายได้อื่นๆ       | 1,8   | 1.06  | 2,5   | 1.12  | 2,     | 0.70  |
|                   | 75.02 |       | 36.18 |       | 292.45 |       |
+-------------------+-------+-------+-------+-------+--------+-------+
| รายได้รวม          | 176,3 | 1     | 226,4 | 1     | 327,   | 1     |
|                   | 05.37 | 00.00 | 84.06 | 00.00 | 607.67 | 00.00 |
+-------------------+-------+-------+-------+-------+--------+-------+

2.4 เป้าหมายการดำเนินธุรกิจ

ตลอดระยะเวลาการดำเนินงานมานานกว่า 12 ปี
บริษัทดำเนินนโยบายเพื่อการเป็นหนึ่งในผู้นำทางด้านการผลิต
จัดจำหน่ายและให้บริการติดตั้งแผ่นเหล็กเคลือบสังกะสีภายใต้นโยบายคุณภาพ
“บริษัทจะผลิตสินค้าที่มีคุณภาพและมาตรฐานเดียวกัน มีการพัฒนาอย่างต่อเนื่อง
เพื่อให้ลูกค้าได้รับความพึงพอใจสูงสุด”
โดยมีเป้าหมายทางธุรกิจเพื่อเพิ่มส่วนแบ่งการตลาดสำหรับวัสดุมุงหลังคา จากร้อยละ 3 ในปี 2547
เป็นร้อยละ 6.5 ภายในปี 2551 โดยใช้กลยุทธ์ดังต่อไปนี้

(1) มุ่งเน้นการนำเสนอสินค้าที่มีความหลากหลาย ทั้งในด้านของการเพิ่มรูปแบบลอนหลังคา
    และการเพิ่มสายการผลิตผลิตภัณฑ์ใหม่ เช่น แปเหล็กกล้ากำลังสูง
    ซึ่งเป็นส่วนเสริมกับผลิตภัณฑ์หลัก
    เพื่อให้สามารถบริการลูกค้าได้รวดเร็วและครบวงจรมากยิ่งขึ้น

(2) พัฒนารูปแบบการนำเสนอสินค้าของบริษัท
    จากการขายผลิตภัณฑ์อย่างใดอย่างหนึ่งเพียงอย่างเดียว (Product Selling)
    เป็นการนำเสนอเป็นกลุ่มของผลิตภัณฑ์ใช้ร่วมกันในงานโครงการเพื่อสนองความต้องการของลูกค้า
    (Concept Selling) เพื่อให้ลูกค้าได้รับประโยชน์สูงสุด
    และสร้างส่วนแบ่งการตลาดสำหรับผลิตภัณฑ์อื่นๆที่บริษัทจัดจำหน่ายเช่น แปเหล็กกล้ากำลังสูง
    และโครงหลังคาสำเร็จรูป เป็นต้น

(3) ขยายฐานลูกค้า
    โดยเฉพาะกลุ่มลูกค้าญี่ปุ่นที่เริ่มเปิดกว้างยอมรับการใช้เหล็กมาตรฐานออสเตรเลียมากขึ้นในปัจจุบัน

(4) ปรับปรุงประสิทธิภาพการผลิตอย่างต่อเนื่องตามมาตรฐานสากล ISO 9001 : 2000
    และเพิ่มทักษะในการทำงานของพนักงานโดยจัดให้มีการฝึกอบรมอย่างต่อเนื่องเพื่อเพิ่มประสิทธิภาพการทำงาน
    และจัดสภาพแวดล้อมภายในให้มีความปลอดภัยและเอื้อต่อการทำงาน